b'\n_START_ARTICLE_\nGago Coutinho\n_START_PARAGRAPH_\nGago Kutinijas (portug. Gago Coutinho, pilnas vardas: portug. Carlos Viegas Gago Coutinho; 1869 m. vasario 17 d. \xe2\x80\x93 1959 m. vasario 18 d.) \xe2\x80\x93 Portugalijos aviacijos pionierius, kuris kartu su aviatoriumi Sacadura Cabral pirmas perskrido piet\xc5\xb3 Atlanto vandenyn\xc4\x85 1922 metais._NEWLINE_Gago Coutinho gim\xc4\x97 1869 met\xc5\xb3 vasario 17 dien\xc4\x85 A\xc5\xbeudoje, viename i\xc5\xa1 Lisabonos rajon\xc5\xb3. Nuo 1898 met\xc5\xb3 pirmosios kelion\xc4\x97s \xc4\xaf Ryt\xc5\xb3 Timor\xc4\x85 metu jis pasi\xc5\xbeym\xc4\x97jo kaip kartografas ir geodezininkas. Susitikimas su Sacadura Cabral paskatino j\xc4\xaf atsiduoti oro navigacijos problem\xc5\xb3 tyrin\xc4\x97jimui, kas nuved\xc4\x97 prie dirbtinio sekstanto i\xc5\xa1vystymo, v\xc4\x97liau pardavin\xc4\x97to Vokietijos kompanijos Plath ir pavadinto \xe2\x80\x9eGago Coutinho sistema\xe2\x80\x9c. Kartu jie i\xc5\xa1rado \xe2\x80\x9ebrokerio kryptis\xe2\x80\x9c, kad kompensuot\xc5\xb3 v\xc4\x97jo sukeltus nukrypimus. \xc5\xa0ie \xc4\xafrenginiai buvo i\xc5\xa1bandyti Lisabona-Fun\xc5\xa1alis skryd\xc5\xbeio metu 1921-aisiais. Tokiu b\xc5\xabdu pasiruo\xc5\xa1\xc4\x99, 1922 metais Brazilijos Nepriklausomyb\xc4\x97s \xc5\xa1imtme\xc4\x8dio \xc5\xa1ventimo proga abu pilotai pirmieji perskrido piet\xc5\xb3 Atlant\xc4\x85 ir buvo sutikti su dideliu entuziazmu tiek daugelyje Brazilijos miest\xc5\xb3, tiek ir Portugalijoje. \xc4\xaedomu, kad kelion\xc4\x97s metu buvo naudotasi net trimis l\xc4\x97ktuvais._NEWLINE_Pirmasis l\xc4\x97ktuvas buvo Fairey II-D pavadinimu \xe2\x80\x9eLusitania\xe2\x80\x9c. Juo skrido i\xc5\xa1 Lisabonos Kanar\xc5\xb3 sal\xc5\xb3 link iki Kabo Verd\xc4\x97s. Ta\xc4\x8diau l\xc4\x97ktuvas nusileidimo metu buvo pa\xc5\xbeeistas, o antrajam Fairy sugedo variklis. Tokiu b\xc5\xabdu jiems buvo nusi\xc5\xb3stas tre\xc4\x8diasis l\xc4\x97ktuvas \xc4\xaf Fernando de Noronijos sal\xc4\x85 ir skrydis iki Rio de \xc5\xbdaneiro u\xc5\xbesibaig\xc4\x97 s\xc4\x97kmingai. Tai buvo ne tik pirmas skrydis per Piet\xc5\xb3 Atlant\xc4\x85, bet kartu tai buvo pirmas kartas kai pilotai naudojosi moksline oro navigacija._NEWLINE_Gago Coutinho \xc4\xafgijo visuotin\xc4\xaf pripa\xc5\xbeinim\xc4\x85 ir buvo apdovanotas auk\xc5\xa1\xc4\x8diausiais bei presti\xc5\xbei\xc5\xa1kiausiais garb\xc4\x97s apdovanojimais tiek Portugalijoje, tiek ir kitose u\xc5\xbesienio \xc5\xa1alyse. Paskutiniais savo gyvenimo metais jam buvo suteiktas admirolo laipsnis._NEWLINE_Gago Coutinho mir\xc4\x97 sulauk\xc4\x99s 90 met\xc5\xb3 kit\xc4\x85 dien\xc4\x85 i\xc5\xa1kart po gimtadienio. Palaidotas A\xc5\xbeudos-Lisabonos kapin\xc4\x97se, tuo tarpu jo sekstantin\xc4\x97 sistema, paskutinis l\xc4\x97ktuvas, taip pat ir Fairy yra eksponuojami Laivybos muziejuje Lisabonoje.'